Osnovna škola Petra Kanavelića Korčula

ELEMENTI I KRITERIJI OCJENJIVANJA U NASTAVI TJELESNE I ZDRAVSTVENE KULTURE

Adriana Barčić, prof.

# U nastavi tjelesne i zdravstvene kulture prati se:

1. Redovito nošenje potrebne opreme (bijela majica, čiste tenisice…). 2. Redovito sudjelovanje u nastavi.

3. Aktivno sudjelovanje na mjerenjima, testiranjima i provjerama. 4. Napredak u sferi funkcionalnih i motoričkih sposobnosti.

1. Stanje i rezultati u motoričkim dostignućima.
2. Usvojenost znanja i vještina, ostalih objektivnih sastavnica (sudjelovanje u sekcijama

 škole).

1. Ocjena nije aritmetički prosjek.

### SASTAVNICE OCJENE

1. MOTORIČKA ZNANJA
2. MOTORIČKA POSTIGNUĆA
3. AKTIVNOST I ODGOJNI UČINCI RADA

# KRITERIJ OCJENJIVANJA U NASTAVI TZK-e

### 1.MOTORIČKA ZNANJA

Motorička znanja su stupanj usvojenosti pojedinih motoričkih struktura koje mogu biti na različitim razinama.

Provjeravanje motoričkih znanja potrebno je i zato što od razine tih učenikovih

znanja ovisi i iskoristivost ostalih njegovih potencijala i razina motoričkih dostignuća i razvoj motoričkih sposobnosti.

Zato bi učenici trebali stjecati motorička znanja:

1. na razini zakonitosti (npr. da znaju zašto treba vježbati, kako, kada, kakvi su učinci vježbanja i si.),
2. u svrhu njihova uvođenja u ostale organizacijske oblike rada,
3. s gledišta svakodnevnih potreba (slobodno vrijeme, urgentne situacije, vrhunski šport i si.).

Motorička znanja mogu biti obuhvaćena inicijalnim, tranzitivnim i finalnim provjeravanjem.

Osnova za praćenje i provjeravanje motoričkih znanja je tranzitivno provjeravanje.

Elementi za tranzitivno provjeravanje motoričkih znanja izvode se na temelju izvedbenog programa za određeni razred.

Prema standardnom sustavu ocjenjivanja ocijeniti motorička znanja u tjelesnoj i zdravstvenoj kulturi možemo na ovaj način:

**ODLIČAN (5)** - za vježbu izvedenu pravilno i sa sigurnošću u svim fazama, te uz estetsku dotjeranost

**VRLO DOBAR (4)** - za vježbu izvedenu pravilno i sigurno uz manje tehničke ili estetske nedostatke

**DOBAR (3)** - za vježbu izvedenu sa promjenjivim uspjehom uz manju sigurnost i manje tehničke i estetske nedostatke

**DOVOLJAN (2)** - za vježbu izvedenu slabo i nesigurno uz veće tehničke i estetske rezultate

**NEDOVOLJAN (1)** - ako vježbu ne izvodi, odustaje

### 2.MOTORIČKA POSTIGNUĆA

Motorička dostignuća su sprega motoričkih znanja i motoričkih sposobnosti, a

izražavaju se putem sposobnosti učenika da ih u konkretnoj motoričkoj aktivnosti poveže i maksimalno iskoristi radi postizanja što boljeg rezultata.

Provjeravamo i ocjenjujemo pomoću mjerenja pri čemu kao rezultat dobijemo konkretne vrijednosti izražene brojkom i jedinicom mjere (metar, minuta, broj postignutih ponavljanja) ocjenom:

**ODLIČAN (5)** - bit će ocijenjen rezultat koji se nalazi u prvoj četvrtini po vrijednosti dobivenih rezultata

**VRLO DOBAR (4)** - bit će rezultat druge četvrtine dobivenih rezultata

**DOBAR (3)** - svi rezultati u trećoj po vrijednosti četvrtini

**DOVOLJAN (2)** - svi rezultati u posljednjoj po vrijednosti četvrtini izmjerenih rezultata **NEDOVOLJAN (1)** - je ocjena za nepotrebno odustajanje, povredu pravila, diskvalifikaciju i sl.

Kriterije izrađuje nastavnik sam, prema rezultatima matične škole. Jednom utvrđeni kriteriji ne vrijede zauvijek nego se obnavljaju temeljem prikupljenih vrijednosti motoričkih postignuća u školi.

### 3.ODGOJNI REZULTATI RADA

(briga za zdravlje, higijenske i radne navike, aktivnost, sudjelovanje u izvannastavnim i izvanškolskim aktivnostima, ŠSK i dr.):

**ODLIČAN (5)** - radi redovito, ispunjava sve gore navedene zahtjeve

**VRLO DOBAR (4)** - radi redovito, ispunjava većinu gore navedenih zahtjeva

**DOBAR (3)** - radi redovito s više opravdanih izostanaka, ne ispunjava dio postavljenih zadataka

**DOVOLJAN (2)** radi neredovito i ne ispunjava većinu gore postavljenih zadataka **NEDOVOLJAN (1)** - redovito ne radi, 2 ili više nenošenja opreme za sat u polugodištu

**ZAKLJUČIVANJE OCJENA**

Zaključna ocjena nije nužno aritmetička sredina. Može biti i veća ovisno o iskazanom interesu, zalaganju , aktivnosti učenika na nastavi TZK i postignutim odgojnim učincima.

